“ครม.” ไฟเขียว “ข้าราชการ-รัฐวิสาหกิจ” พักร้อนเพิ่มอีก 2 วัน หนุน “เราเที่ยวด้วยกัน”
“ครม.” ไฟเขียว “ข้าราชการ-รัฐวิสาหกิจ” พักร้อนเพิ่มอีก 2 วัน โดยไม่ถือเป็นวันลา หนุน “เราเที่ยวด้วยกัน” กระตุ้นเศรษฐกิจท่องเที่ยว
“ครม.” ไฟเขียว “ข้าราชการ-รัฐวิสาหกิจ” พักร้อนเพิ่มอีก 2 วัน โดยไม่ถือเป็นวันลา หนุน “เราเที่ยวด้วยกัน” กระตุ้นเศรษฐกิจท่องเที่ยว
15 ก.ย. 2563

นายอนุชา บูรพชัยศรี โฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) วันนี้ (15 ก.ย.63) เห็นชอบโครงการฟื้นฟูเศรษฐกิจและสังคม ภาคการท่องเที่ยว ตามที่กระทรวงท่องเที่ยวและกีฬาเสนอขอปรับปรุงรายละเอียดโครงการ “เราเที่ยวด้วยกัน” ซึ่งมีระยะเวลาดำเนินงานตั้งแต่ ก.ค.-ต.ค.63 รวม 4 เดือน
โดยครั้งนี้ จะให้ข้าราชการ พนักงาน ลูกจ้าง พนักงานรัฐวิสาหกิจ สามารถลาพักร้อนในวันธรรมดาเพิ่มได้อีก 2 วัน โดยไม่ถือว่าเป็นวันลา ทั้งนี้ เพื่อส่งเสริมการเดินทางท่องเที่ยวในวันธรรมดา ช่วยเพิ่มความถี่ในการพักค้าง และกระตุ้นการใช้จ่ายในกลุ่มศักยภาพ รวมถึงกลุ่มที่มีกำลังซื้อให้ออกเดินทางท่องเที่ยวได้ตามโครงการดังกล่าว